CELEX: 31998D0527
Language: ro
Date: 1998-07-24 00:00:00
Title: Decizia Comisiei din 24 iulie 1998 privind tratarea fraudei în materie de TVA în conturile naționale (diferențe între încasările teoretice de TVA și încasările reale de TVA) [notificată cu numărul C(1998) 2202]Text cu relevanță pentru SEE.

Anunţ juridic important

|

31998D0527

Jurnalul Oficial L 234 , 21/08/1998 p. 0039 - 0042 ediţie specială în limba cehă capitol 09 volum 01 p. 309  - 312 ediţie specială în limba estonă capitol 09 volum 01 p. 309  - 312 ediţie specială în limba maghiară capitol 09 volum 01 p. 309  - 312 ediţie specială în limba lituaniană capitol 09 volum 01 p. 309  - 312 LV.ES capitol 09 volum 01 p. 309  - 312 MT.ES capitol 09 volum 01 p. 309  - 312 PL.ES capitol 09 volum 01 p. 309  - 312 SK.ES capitol 09 volum 01 p. 309  - 312 ediţie specială în limba slovenă capitol 09 volum 01 p. 309  - 312

		19980724Decizia Comisieidin 24 iulie 1998privind tratarea fraudei în materie de TVA în conturile naționale (diferențe între încasările teoretice de TVA și încasările reale de TVA)[notificată cu numărul C(1998) 2202](Text cu relevanță pentru SEE)(98/527/CE, Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Tratatul de instituire a Comunității Europene a Energiei Atomice,având în vedere Directiva 89/130/CEE, Euratom a Consiliului din 13 februarie 1989 privind armonizarea calculării produsului național brut la prețurile de pe piață [1], în special articolul 1,întrucât Decizia 94/168/CE, Euratom a Comisiei din 22 februarie 1994 privind modul de aplicare a Directivei 89/130/CEE, Euratom a Consiliului privind armonizarea calculării produsului național brut la prețurile de pe piață [2] se referă în mod special la frauda fiscală fără să precizeze totuși în mod explicit tratarea fraudei în materie de TVA și, în consecință, trebuie să se precizeze acest tratament;întrucât, pentru a garanta că estimările PIB și PNB sunt exhaustive, în conformitate cu Directiva 89/130/CE, Euratom, este necesar ca statele membre să ajusteze estimările menționate anterior pentru a lua în calcul frauda în materie de TVA;întrucât o astfel de ajustare se referă la diferențele dintre încasările teoretice de TVA și încasările reale de TVA, cauzate de frauda fără complicitatea cumpărătorilor;întrucât măsurile prevăzute în prezenta decizie sunt conforme cu avizul comitetului instituit prin articolul 6 din Directiva 89/130/CEE, Euratom,ADOPTĂ PREZENTA DECIZIE:Articolul 1Statele membre calculează valoarea fraudei cu TVA fără complicitatea cumpărătorilor prin aplicarea metodei prezentate în anexă.În vederea efectuării acestui calcul, statele membre vor determina în special încasările teoretice de TVA și încasările reale de TVA, analizând diferența dintre aceste două sume, prin aplicarea formulei următoare:Fraudă "fără complicitate"=Încasări teoretice de TVA minus încasări reale de TVA minus decalaje temporale minus insolvabilități minus încasări lipsă (fraudă "cu complicitate")+++++ TIFF +++++Dacă este necesar, statele membre vor ajusta valoarea adăugată inclusă în estimărilor lor ale PIB și PNB, efectuate în conformitate cu Directiva 89/130/CEE, Euratom, adăugând totalul fraudei fără complicitatea cumpărătorului, astfel calculată.Articolul 2Pentru a efectua ajustarea descrisă în articolul 1, statele membre pot să aplice, de asemenea, o metodă care să fie echivalentă cu cea prezentată în articolul 1 primul paragraf, care produce rezultate comparabile.Articolul 3Până la 1 octombrie 1998 cel târziu, statele membre vor prezenta o explicație a surselor și metodelor aplicate și vor prezenta în cifre ajustările efectuate. În conformitate cu articolul 19 din Regulamentul (CEE, Euratom) nr. 1552/89 al Consiliului [3], Comisia va verifica în special valabilitatea surselor și metodelor utilizate și a ajustărilor efectuate, precum și comparabilitatea rezultatelor obținute, în special în cazurile în care, conform articolului 2, nu s-a utilizat metoda descrisă în articolul 1 primul paragraf.Pentru noile state membre (Austria, Finlanda și Suedia), termenul limită se stabilește la 1 octombrie 1999.Articolul 4Dacă statele membre pot demonstra Comisiei că a fost inclus deja în conturile lor naționale calculul echivalent, articolul 1 nu se aplică. Statele membre care vor să recurgă la această variantă trebuie să prezinte Comisiei o documentație completă până la 1 octombrie 1998 (pentru Austria, Finlanda și Suedia: 1 octombrie 1999).Comisia va informa Comitetul PNB cu privire la rezultatul punerii în aplicare a prezentei decizii și, în special, cu privire la metodele utilizate de statele membre.Articolul 5Prezenta decizie se adresează statelor membre.Adoptată la Bruxelles, 24 iulie 1998.Pentru ComisieYves-Thibault De SilguyMembru al Comisiei[1] JO L 49, 21.2.1989, p. 26.[2] JO L 77, 19.3.1994, p. 51.[3] JO L 155, 7.6.1989, p. 1.--------------------------------------------------19980724ANEXĂCalcularea fraudei cu TVA fără complicitatea cumpărătorilor are la bază următoarele elemente:1. calcularea încasărilor teoretice de TVA;2. analiza diferențelor dintre încasările teoretice de TVA și încasările de TVA efectiv realizate în aceeași perioadă.Calcularea încasărilor teoretice de TVAÎncasările teoretice de TVA reprezintă TVA care ar fi obținută dacă toate unitățile plătitoare de TVA ar plăti taxa conform legislației în vigoare.Pentru a calcula încasările teoretice de TVA, este necesar, în primul rând, să se reconstituie baza la care se aplică TVA în conformitate cu legislația în vigoare. Cu alte cuvinte, trebuie să se identifice toate operațiunile cu TVA nedeductibilă. Consumul final la nivel de familie face obiectul taxei pe valoarea adaugată nedeductibilă, în timp ce alte categorii de utilizări trebuie defalcate pentru a se stabili coeficientul nedeductibil. Calculul se face pe baza datelor netotalizate, furnizate de contabilitatea națională. Baza de calcul a TVA se determină ținându-se cont de întreaga legislație în vigoare și de toate normele în vigoare din domeniul TVA.În al doilea rând, este necesar să se aplice rata TVA fiecărei operații incluse în baza definită la paragraful precedent, în conformitate cu legislația în vigoare. Ratele TVA aplicate trebuie să fie cele în vigoare în anul luat în calcul pentru evaluarea bazei. Calcularea încasărilor teoretice de TVA se efectuează în conformitate cu legislația și regulamentele în vigoare în materie de TVA.Analiza diferențelor dintre încasările teoretice de TVA și încasările efective de TVA realizate în aceeași perioadăDin momentul în care s-a efectuat calculul încasărilor teoretice de TVA, pe baza legislației și reglementărilor în vigoare în materie de TVA, diferența dintre încasările teoretice de TVA și încasările efective de TVA pot fi puse pe seama a patru cauze:1. Decalajele temporale dintre datele trezoreriei și conturile naționale.2. Anulări ad hoc efectuate de autoritățile fiscale pentru anumite creanțe de TVA în caz de insolvabilitate.3. Frauda fiscală cu complicitatea cumpărătorului (cumpărătorul nu plătește TVA vânzătorului).4. Frauda fără complicitatea cumpărătorului (cumpărătorul plătește TVA vânzătorului, dar vânzătorul nu plătește administrației fiscale taxa pe valoarea adăugată).În consecință, pentru a se obține cuantumul fraudei fără complicitatea cumpărătorului, este necesar să se deducă din diferența dintre încasările teoretice de TVA și încasările efective de TVA frauda cu complicitatea cumpărătorului, precum și anulările de creanțe din cauză de insolvabilitate și, în același timp, să se țină seama de decalajele între faptul generator și încasarea veniturilor de către administrația fiscală.Fraudă "fără complicitate"=Încasări teoretice de TVA minus încasări reale de TVA minus decalaje temporale minus insolvabilități minus încasări lipsă (fraudă "cu complicitate")+++++ TIFF +++++Încasările reale de TVA sunt sumele efectiv colectate de către autoritățile fiscale pe parcursul aceluiași an luat în considerare la calcularea încasărilor teoretice de TVA.Ajustarea pentru decalajul temporal are rolul de a corecta încasările pentru a se ține seama că anumite plăți de TVA din anul curent (n) se referă la anul precedent (n-1)și că o parte din TVA din anul n nu se colectează efectiv decât în anul următor (n + 1).Este posibil ca legislația în vigoare să permită anularea ad hoc de către administrația fiscală a anumitor creanțe de TVA în caz de insolvabilitate a plătitorului de TVA. În acest caz, aceste anulări se deduc din diferența dintre încasările teoretice de TVA și încasările efective de TVA (cu excepția cazului în care aceste anulări au fost deja luate în considerare la calcularea încasărilor teoretice de TVA).Pentru calcularea fraudei cu complicitatea cumpărătorului se iau în considerare doar activitățile unde s-a operat o ajustare pentru "munca la negru" (neînregistrarea în evidențele statistice ale unităților active din punct de vedere economic).Prin utilizarea acestei metode, prin aplicarea ajustărilor prealabile pentru "munca la negru" asupra producției ramurilor de activitate economică și prin înmulțirea sumelor aferente vânzărilor suplimentare (vânzări nedeclarate) cu ratele TVA corespunzătoare, se poate estima valoarea încasărilor de TVA "lipsă" de care autoritățile fiscale au fost private din cauza "fraudei cu complicitatea cumpărătorilor".De exemplu: dacă, în urma unei ajustări pentru "muncă la negru", estimarea valorii fără TVA a consumului de către consumatorul casnic al unui anumit produs a crescut cu 15 % și dacă rata TVA care se aplică la achiziționarea produsului este de 18,6 %, suma pe care trebuie să o recupereze administrația fiscală este dată de:Încasări de TVA lipsă ca urmare a fraudei cu complicitate = valoarea vânzărilor produsului înainte de ajustare × 15 % × 18,6 %.--------------------------------------------------